CELEX: 31988R3403
Language: el
Date: 1988-10-31 00:00:00
Title: Κανονισμός (ΕΟΚ) αριθ. 3403/88 της Επιτροπής της 31ης Οκτωβρίου 1988 για την τροποποίηση του κανονισμού (ΕΟΚ) αριθ. 3153/85 για τις λεπτομέρειες υπολογισμού των νομισματικών εξισωτικών ποσών

Avis juridique important

|

31988R3403

Κανονισμός (ΕΟΚ) αριθ. 3403/88 της Επιτροπής της 31ης Οκτωβρίου 1988 για την τροποποίηση του κανονισμού (ΕΟΚ) αριθ. 3153/85 για τις λεπτομέρειες υπολογισμού των νομισματικών εξισωτικών ποσών  

Επίσημη Εφημερίδα αριθ. L 299 της 01/11/1988 σ. 0057 - 0057

ΚΑΝΟΝΙΣΜΟΣ (ΕΟΚ) αριθ. 3403/88 ΤΗΣ ΕΠΙΤΡΟΠΗΣ της 31ης Οκτωβρίου 1988 για την τροποποίηση του κανονισμού (ΕΟΚ) αριθ. 3153/85 για τις λεπτομέρειες υπολογισμού των νομισματικών εξισωτικών ποσώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12,  Εκτιμώντας:  ότι ο κανονισμός (ΕΟΚ) αριθ. 1859/88 της Επιτροπής της 30ής Ιουνίου 1988 που τροποποιεί τον κανονισμό (ΕΟΚ) αριθ. 3472/85 σχετικά με τις λεπτομέρειες αγοράς και αποθεματοποιήσεως του ελαιολάδου από τους οργανισμούς παρεμβάσεως (3) κατήργησε από την 1η  Ιουλίου 1988 παρέμβαση για τα πυρηνέλαια καθώς και τις μειώσεις που εφαρμόζονται σ' αυτήν την ποιότητα ελαίου- ότι θα πρέπει, συνεπώς, να καθορισθεί μια τιμή αναφοράς του πυρηνελαίου για τον υπολογισμό των νομισματικών εξισωτικών ποσών σύμφωνα με τον  κανονισμό (ΕΟΚ) αριθ. 3153/85 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3770/87 (5)- ότι από την παρούσα και προβλέψιμη κατάσταση της αγοράς των διαφόρων κρατών μελών παραγωγής φαίνεται μια ορισμένη συσχέτιση μεταξύ  της τιμής της αγοράς του φωτιστικού παρθένου ελαιολάδου και εκείνης της ακατεργάστου πυρηνελαίου, βαθμού οξύτητας αντιπροσωπευτικού των ενδοκοινοτικών συναλλαγών- ότι, για την περίοδο από 1ης Ιουλίου έως 31 Οκτωβρίου 1988, θα πρέπει να παραταθεί η ισχύς της τιμής αναφοράς του πυρηνελαίου που χρησιμοποιήθηκε στην αρχή της περιόδου, για να μην εισαχθεί στρέβλωση κατά τη διάρκεια της περιόδου- ότι θα πρέπει, συνεπώς, να τροποποιηθεί ο κανονισμός (ΕΟΚ) αριθ. 3153/85- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 4 παράγραφος 3 στοιχείο η) του κανονισμού (ΕΟΚ) αριθ. 3153/85, το κείμενο σχετικά με τον κωδικό ΣΟ 1510 00 10 αντικαθίσταται από το ακόλουθο κείμενο:  "1510 00 10 η τιμή που λαμβάνεται υπόψη για τη διάκριση 1509 10 10 πολλαπλασιάζεται με τον συντελεστή 0,47 και μειώνεται κατά 9,1 ECU/100 kg."  Άρθρο 2  Για την περίοδο από 1ης Ιουλίου έως 31 Αυγούστου 1988, το νομισματικό εξισωτικό ποσό για το πυρηνέλαιο που υπάγεται στον κωδικό ΣΟ 1510 00 10 υπολογίζεται με βάση την τιμή παρεμβάσεως του ακατέργαστου πυρηνελαίου 10o οξύτητας που εφαρμόζεται  στις 30 Ιουνίου 1988.   Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Νοεμβρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Οκτωβρίου 1988.  Για την Επιτροπή Frans ANDRIESSEN Αντιπρόεδρος  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 166 της 1. 7. 1988, σ. 13.  (4) ΕΕ αριθ. L 310 της 21. 11. 1985, σ. 4.  (5) ΕΕ αριθ. L 355 της 17. 12. 1987, σ. 16.